สามชาย ศรีสันต์: ความรับผิดชอบของคนดี
10 ปีที่ผ่านประชาชนผู้มีอันจะกิน มีหน้ามีตา มีเกียรติในสังคมปฏิบัติการในนามของคนนี้ โดยออกมาเรียกร้องไม่ต้องการรัฐบาลที่ทุจริตคอรัปชั่น ไม่เอากฎหมายนิรโทษกรรม ที่สำคัญต้องการปฏิรูปก่อนเลือกตั้ง การกระทำในนามของคนดีผู้ห่วงใยบ้านเมือง เป็นภารกิจสำคัญที่ดูเสมือนว่าสังคมไทยมอบไว้สำหรับคนเมือง ผู้มีการศึกษา มีฐานะทางเศรษฐกิจในระดับพอมีอันจะกิน ถูกคาดหวังว่า เขาและเธอเหล่านี้จะต้องคอยปกป้องพิทักษ์รักษาชาติ ศาสน์ กษัตริย์ ล้มรัฐบาลที่มาจากการเลือกตั้งโดยคนชนบทผู้ขายเสียง การต่อสู้ยืดเยื้อของคนดีจบลงด้วยการเชิญให้กองทัพออกมาจัดการกับปัญหา ด้วยการรัฐประหารและประกาศ ปฏิรูปก่อนการเลือกตั้งแต่การดำเนินการของกองทัพในนาม คสช. ในพิสูจน์ให้เห็นว่า นอกจากจะไม่สามารถปฏิรูป สร้างความปรองดองสมานฉันท์ได้แล้ว ยังสร้างภาวะความไม่เชื่อมั่น ไม่ไว้วางใจทั้งจากประชาชนในชาติ และต่างชาติที่จับตามอง ในเรื่องความโปร่งใส ความบริสุทธิ์ยุติธรรม การล่วงละเมิดต่อสิทธิเสรีภาพ และใช้ความรุนแรงผ่านมาตรา 44 ประกาศ คำสั่ง ของ คสช. ภารกิจที่มุ่งหวังจะให้มีการปฏิรูปก่อนการเลือกตั้งดูเหมือนว่าจะเลวร้ายลง และมีแนวโน้มจะสร้างความแตกแยกรุนแรงให้กับสังคมไทยมากยิ่งขึ้น เดือดร้อนไปทั่วทุกหย่อมหญ้าคนดีจึงควรยอมรับว่า สิ่งที่ตนเองได้กระทำ เรียกร้องให้กองทัพออกมาเป็นผู้แก้ไขปัญหา เป็นความผิดพลาด ที่แลกมาด้วยการล่วงละเมิดสิทธิของพี่น้องประชาชน ผู้มีสิทธิเลือกตั้งทั้งประเทศ เพราะนอกจากจะไปขัดขวางการเลือกตั้งแล้ว ยังเรียกร้องให้องค์กร สถาบันภาครัฐ คว่ำบาตรรัฐบาล และไม่ยอมรับให้มีการเลือกตั้ง ทั้งสถาบัน หน่วยงานองค์กรของรัฐยังมีท่าทีเป็นปฏิปักษ์กับประชาชน จนกล่าวได้ว่าไม่เคยมียุคใดสมัยใดที่สถาบันหลักๆ ในสังคมไทยจะตกต่ำและหมดความเชื่อถือศรัทธา ได้มากเท่ากับยุคสมัยนี้อีกแล้ว ยังไม่นับการปราบปรามประชาชนจนทำให้มีผู้เสียชีวิตจำนวนมาก อีกทั้งยังทำลายหลักการในรัฐธรรมนูญที่รองรับสิทธิเสรีภาพ สวัสดิการภาคประชาชน สั่นคลอนหลักการประชาธิปไตย โดยอ้างว่าเป็นฉบับปราบโกง แต่สร้างให้คนปราบโกงกลายเป็นผู้มีอำนาจเหนืออำนาจใดๆ ที่ไม่อาจตรวจสอบถอดถอดได้เมื่อกระทำการสำเร็จคนดีเหล่านี้กลับถอยออกไปไม่สนใจ ไม่มีส่วนร่วม ไม่เรียกร้อง นิ่งเฉย ทิ้ง ผลักภาระไว้ให้คนส่วนใหญ่ของประเทศได้รับความเดือดร้อนจากการบริหารประเทศในนามของคนดี จนถึงวันนี้วันที่กำลังจะมีการลงเสียงประชามติ คนดีเหล่านี้ ก็ยังคงภาคภูมิใจในคุณความดีของตัวเอง ที่สร้างความทุกข์ยากให้กับผู้อื่น ยังคงประจบประแจงต่ออำนาจเพื่อเก็บเกี่ยวผลตอบแทนแห่งการทำดี โดยไม่รับผิดชอบต่อการกระทำที่ผ่านมาของตนเองวันนี้จึงขอเรียกร้องต่อคนดี ได้ออกมายอมรับความผิดพลาด และร่วมกันกำหนดอนาคตของชาติในนามประชาชนไทยร่วมกัน
 10 ปีที่ผ่านประชาชนผู้มีอันจะกิน มีหน้ามีตา มีเกียรติในสังคมปฏิบัติการในนามของคนนี้ โดยออกมาเรียกร้องไม่ต้องการรัฐบาลที่ทุจริตคอรัปชั่น ไม่เอากฎหมายนิรโทษกรรม ที่สำคัญต้องการปฏิรูปก่อนเลือกตั้ง
คนดี,คสช.,ประชามติ,รัฐธรรมนูญ คสช.,สามชาย ศรีสันต์